TARYBOS REGLAMENTAS (EB) Nr. 301/2007
2007 m. kovo 19 d.
iš dalies keičiantis Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 26 straipsnį,
atsižvelgdama į Komisijos pasiūlymą,
kadangi:
(1)
Reglamento (EEB) Nr. 2658/87 (1) I priede pateiktoje Kombinuotojoje nomenklatūroje vaizdo monitoriai priskiriami KN 8528 51 00, 8528 59 10 ir 8528 59 90 subpozicijoms.
(2)
2005 m. kovo 16 d. Tarybos reglamentu (EB) Nr. 493/2005, iš dalies keičiančiu Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą (2), ribotam laikotarpiui visiškai sustabdytas autonominio bendrojo muitų tarifo muito taikymas monitoriams, pagamintiems taikant skystųjų kristalų vaizdo kūrimo technologiją, kurių ekrano įstrižainės ilgis ne didesnis kaip 48,5 cm, o ekrano kraštinių santykis 4:3 arba 5:4, priskiriamiems KN 8528 21 90 subpozicijai.
(3)
Ši priemonė dėl taikymo sustabdymo neteko galios 2006 m. gruodžio 31 d.
(4)
Dėl su vartotojo nauda susijusių priežasčių siekiant užtikrinti racionalią gamybos plėtrą ir vartojimo didinimą Bendrijoje bei skatinti prekybą tarp valstybių narių ir trečiųjų šalių Bendrija suinteresuota nuo 2007 m. sausio 1 d. dar dvejiems metams pratęsti dabartinį autonominio muito taikymo tam tikriems monitorių tipams, priskiriamiems KN 8528 59 90 subpozicijai, sustabdymą.
(5)
Po nomenklatūros dalinių pakeitimų, kurie yra „Tarptautinės suderintos prekių aprašymo ir kodavimo sistemos konvencijos“ priedas ir kurie priimti remiantis 2004 m. birželio 26 d. Muitinių bendradarbiavimo Tarybos rekomendacija, bei Kombinuotąją nomenklatūrą pritaikius prie Suderintosios sistemos 2007 m. versijos, nuo 2007 m. sausio 1 d. produktai, priskiriami KN 8528 21 90 subpozicijai, bus priskiriami Kombinuotosios nomenklatūros KN 8528 59 90 subpozicijai.
(6)
Todėl reikėtų atitinkamai iš dalies keisti Reglamentą (EEB) Nr. 2658/87.
(7)
Kadangi šiuo reglamentu nustatytas taikymo sustabdymas yra Reglamentu (EB) Nr. 493/2005, kurio galiojimas baigėsi 2006 m. gruodžio 31 d., nustatyto taikymo sustabdymo pratęsimas ir kadangi Bendrijai nenaudinga, jog būtų nutrauktas vaizdo monitorių, kuriems taikomas šis sustabdymas, tarifų režimas, šis reglamentas turėtų įsigalioti nedelsiant, pradedant jį taikyti nuo 2007 m. sausio 1 d.,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2658/87 I priedo antros dalies „Muitų sąrašas“ XVI skyriaus 85 skirsnyje 3 skilties prie KN 8528 59 90 subpozicijos tekstas pakeičiamas taip:
„14 (3)
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2007 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. kovo 19 d.